РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л  № 11
от заседание на Комисия ”Публична комуникация” на ВСС,
проведено на 25.03.2014 г.

Днес, 25.03.2014 г. (вторник) от 13,00 часа се проведе заседание на комисия “Публична комуникация” на Висшия съдебен съвет, в състав: 

ПРЕДСЕДАТЕЛ:	Магдалена Лазарова 
ЧЛЕНОВЕ:	Каролина Неделчева 
				Соня Найденова - отсъства
				Даниела Костова 
				Калин Калпакчиев 

На заседанието присъства Светла Иванова, директор на дирекция „Публична комуникация и протокол” в АВСС, Ваня Панагонова, началник отдел „Протокол”. 

1. ОТНОСНО: Заповед № 511/27.02.2014 г. на Главния прокурор относно изменение на Заповед № 36/2012 г. на Главния прокурор. 
Приложение: Извлечение по протокол № 10/17.03.2014 г. на КПУКИВИВСС.
КОМИСИЯ “ПУБЛИЧНА КОМУНИКАЦИЯ”
Р Е Ш И:

Приема за сведение Заповед № 511/27.02.2014 г. на Главния прокурор относно изменение на Заповед № 36/2012 г. на Главния прокурор.

2. ОТНОСНО: Публикувано прессъобщение за второ издание на Информационното табло на ЕС в областта на правосъдието за 2014г.
Приложение: Извлечение по протокол № 13 от заседание на Комисия „Международна дейност” на ВСС,  проведено на 19.03.2014 г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

Възлага на дирекция „Международна дейност” да направи проучване във връзка с организирането на инициатива „Отворени съдилища” в Унгария и резултатите от нея, като постави следните въпроси:
1. Какви са били темите на различните презентации представяни в гимназиите в Унгария?
2. Каква е възрастта на учениците пред които са изнасяни съответните презентации?
3. В кои градове в Унгария са изнасяни подобри презентации?
4. Какъв е общият брой на учениците в цяла Унгария, които са присъствали на такива презентации? 
5. Подобни презентации изнасяни ли са пред студенти или единствено пред ученици в Унгария? Ако са изнасяни пред студенти, от кои университети и от кои курсове са били те?
6. Как е стартирала инициативата „Отворени съдилища” в Унгария? С какъв документ е регламентирано нейното създаване?
7. Какви са реалните резултати от инициативата?

3. ОТНОСНО:  Писмо от Диана Вакарелска – директор на дирекция „Правосъдие, нормотворчество и проекти”, Министерство на правосъдието с информация за предстояща експертна мисия на ЕК по МСО от 7 до 9 април 2014 г.
Приложение: Извлечение по протокол № 13 от заседание на Комисия „Международна дейност” на ВСС, проведено на 19.03.2014 г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

	3.1. Приема проект на отговор относно информация за работата на комисия „Публична комуникация” на ВСС по препоръките в Доклада на Европейската комисия, които са от компетентността на комисия „Публична комуникация” на ВСС в периода януари – март 2014 г.
	3.2. Изпраща проекта на Комисия „Международна дейност” на ВСС, по компетентност. 

4. ОТНОСНО: Докладна от Валери Михайлов, директор на дирекция „Информационни системи” в АВСС в изпълнение на дейност 3.2. от Плана за действие за изпълнение на Комуникационната политика на ВСС 2014 – 2018 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

Предлага да бъде проведено съвместно заседание с Комисия „Бюджет и финанси”, Комисия „Професионална квалификация, информационни технологии и статистика” и Комисия „Публична комуникация” за обсъждане на докладната на Валери Михайлов, директор на дирекция „Информационни системи” в АВСС и направения пробен запис на заседанието на ВСС от 6 март 2014 г., с цел вземане на решение за предприемане на по-нататъшни действия във връзка със записа на заседанията на ВСС, в изпълнение на дейност 3.2. от Плана за действие за изпълнение на Комуникационната политика на ВСС 2014 – 2018 г.

5. ОТНОСНО: Становище на Сдружение „Център на НПО в Разград” и Национална НПО мрежа за гражданско наблюдение на съда относно Отчета за дейността на ВСС, във връзка с работата в Гражданския съвет през 2013 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

Становището да бъде разгледано на заседанието на 15 април 2014 г., на което е поканен да присъства г-н Георги Милков, председател на Центъра на НПО в Разград. 

6. ОТНОСНО: Становище на Сдружение „Център на НПО в Разград” и Национална НПО мрежа за гражданско наблюдение на съда относно обсъждане на предложения за теми за анкети, проучващи общественото мнение за работата на ВСС и съдебната власт сред ключовите общности.

КОМИСИЯ “ПУБЛИЧНА КОМУНИКАЦИЯ”
Р Е Ш И:

Становището да бъде разгледано на заседанието на 15 април 2014 г., на което е поканен да присъства г-н Георги Милков, председател на Центъра на НПО в Разград. 

7. ОТНОСНО: Заявление за достъп до информация  от Валентин Кирилов Касабов.
КОМИСИЯ “ПУБЛИЧНА КОМУНИКАЦИЯ”
Р Е Ш И:

  Одобрява проект на отговор до г-н Валентин Кирилов Касабов във връзка със заявление за достъп до обществена информация с вх. № 94-00-908/14.03.2014 г., регистрационен № 13/ 17.03.2014 г. в Регистъра на заявление за достъп до обществена информация. 

8. ОТНОСНО: Информация по антикорупционния доклад на ЕС – 2014 г., в изпълнение на решение на комисия „Публична комуникация” от 04.02.2014 г.
	Приложение: Извлечение от протокол № 8/26.02.2014 г. на комисия „Международна дейност”. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

Приема за сведение предоставената информация от комисия „Международна дейност” относно антикорупционния доклад на ЕС – 2014 г., в изпълнение на решение на комисия „Публична комуникация” от 04.02.2014 г.

Допълнителни точки

9. ОТНОСНО: Декларация от Управителният съвет на Асоциация на прокурорите в България относно интервю на г-н Валери Симеонов - съпредседател на ПП НФСБ, дадено за радио „К2”, публикувано в информационна агенция „Пик”, събота, 8 март 2014 г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

Декларацията от Управителния съвет на Асоциация на прокурорите в България относно интервю на г-н Валери Симеонов  - съпредседател на ПП НФСБ, дадено за радио „К2”, публикувано в информационна агенция „Пик”, събота, 8 март 2014 г., да бъде представена на членовете на ВСС за запознаване в работното заседание на 26.03.2014 г.

10. ОТНОСНО: Определяне на дата за следващо заседание на комисията. 
КОМИСИЯ “ПУБЛИЧНА КОМУНИКАЦИЯ”
Р Е Ш И:

Следващото заседание на комисията ще се проведе на 26 март 2014 г. от 11.00 часа. 

ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: /п/
МАГДАЛЕНА ЛАЗАРОВА

Директор дирекция 
„Публична комуникация и протокол” АВСС:
Светла Иванова /п/

Технически сътрудник:
М.Китова /п/